Bare 21 prosent menn blant de ferske psykologistudentene | På Høyden
Jump to navigation
På Høyden
Uavhengig avis for UiB
Main menu
Framsida
Debatt
Forsking
Folk
Søk
Søk
Bare 21 prosent menn blant de ferske psykologistudentene
Publisert:26. juli 2018Oppdatert:26. juli 2018, 07:00
Kommentarar
Vel en femtedel av de som har fått plass på profesjonsstudiet i psykologi ved UiB fra høsten er menn. Det er likevel ikke få nok til at universitetet får innføre en egen kvote for mannlige psykologstudenter. Foto: Tor H. Monsen
Hilde Kristin Strand
Journalist
På Høyden
21,8 prosent av søkerne som har fått plass på profesjonsstudiet i psykologi ved UiB er menn. Studentparlamentet ønsker å kunne kvotere inn mannlige søkere.
Relaterte saker
PA_18082009_UiB__078.jpg
Likestillingslova hindrar fleire psykolog-gutar
Fredag, februar 3, 2017 - 16:13
PA_0082011_UiB__0219.jpg
Skal gutane få eigne poeng?
Tysdag, mars 17, 2015 - 06:00
dhe002_08.02.2018_13_49_17.jpg
Vanskelegare å komme inn på høgare utdanning
Torsdag, juli 19, 2018 - 13:32
26 prosent av de kvalifiserte søkerne til psykologistudiet ved UiB er menn. 21,8 prosent av de som i forrige uke fikk tilbud om studieplass er menn. Dette viser tall fra Samordnet opptak.
Kvinneandelen ved flere UiB-studier, blant annet psykologi, har lenge vært høg. UiB har også søkt om å få innføre en mannskvote, men fått nei fra Kunnskapsdepartementet.
Studentparlamentet ved UiB har en resolusjon på at de ønsker å innføre kvotering der det er hensiktsmessig for studiemiljø og samfunnsansvar.
- Spørsmålet blir hvordan kvoteringen skal gjennomføres og om det vil gå på bekostning av andre kvalifiserte søkere, sier Studentparlamentets leder Nikolai Klæboe til På Høyden.
Studentparlamentets leder Nikolai Klæboe mener det er problematisk at bare 21 prosent av de som har fått plass på profesjonsstudiet i psykologi er menn. Foto: Hilde Kristin Strand
Bør kunne velge
Klæboe sier at å få flere menn inn i blant annet psykologiprofesjonen vil være viktig, og over tid kunne bidra til å endre holdninger og skape rollemodeller.
- Videre bør det være mulig for en pasient å velge en mannlig terapeut hvis man ønsker det. Dette vil bli et reelt problem i fremtiden dersom vi bare utdanner 21 prosent mannlige psykologer, sier Klæboe, og peker på at UiB har ansvar for å utdanne for morgendagens samfunn.
Psykologi-dekan Bente Wold har tidligere pekt på nettopp muligheten til selv å kunne velge behandler som ett av argumentene for å kunne ha en kjønnskvotering. Det Psykologiske fakultetet ønsker seg helst tretti prosent mannlige studenter.
Nybø sier nei
Men forsknings- og høyere utdanningsminister Iselin Nybø sier nei til kvote. Hun mener grensen bør være tjue prosent, og viser til at dette er noe Stortinget tidligere har sagt.
I år utgjør kvinner totalt vel 59 prosent av dem som har fått tilbud om studieplass. Medisin, som er et annet av studiene med overvekt av kvinner, har en nasjonal kvinneandel på 66 prosent av dem som nå har fått plass, viser tall fra Samordnet opptak.
Torstein Tvedt Solberg, stortingsrepresentant for Arbeiderpartiet og medlem av utdanningskomitéen er kritisk til dagens ordning. Han sier til Khrono at han mener at Nybø må tillate at universitetene som har søkt får starte opp med kvotering av menn, uten å holde opp grensen på 20 prosent som et motargument.
— Arbeiderpartiet kjempet fram endringene i likestillingsmeldingen om en kritisk grense på 20 prosent, og muligheten for kjønnskvotering og tilleggspoeng, men meningen var aldri at grensen skulle tolkes så rigid, sier Tvedt Solberg, og legger til:
— Vi vet at bedre balanse mellom kjønnene fører til bedre undervisning og et bedre studium, og vi må huske på at likestillingsmålet handler om utdanningskvalitet for alle.
Nybø sier til Khrono at hun ikke er motstander av tilleggspoeng. Men hun peker på at en kvote også har noen kostander, blant annet kan det føre til at det blir vanskeligere for kvinner å komme inn på psykologistudiet.
— Vi må være varsomme før vi innfører tilleggspoeng, noe jeg også mener ligger i den vurderingen Stortinget har gjort av hva som er kritisk grense for kjønnsbalanse. Men som jeg har sagt tidligere: Vi kommer til å følge utviklingen på psykologi tett framover, sier Nybø.
Stikkord:
psykologi, kjønnskvotering, Samordna opptak, kjønnspoeng
Forrige artikkel:
Mange i kø for å få studentbolig
Neste artikkel:
Bergen passerte Oslo på mest EU-midler
Hold deg oppdatert!
Følg På Høyden på Facebook
View the discussion thread.
More articles filter
På forsiden
Siste
Mest lest
newyorkhrono.jpg
Nye Khrono stiftet i dag - UiB-direktør blir styreleder
Ni høyere utdanningsinstitusjoner holdt møte i Oslo i dag og signerte avtale om videreutvikling av Khrono.
bilde_3._rasch_sin_foretrukne_jaktmetode._trening_til_krig.jpg
Spesialsnop: "All rovvilt skal kverkes!" - Dyrevern og jakt i gamle dager.
Dyrevern
Disse sakene engasjerte for 200 år siden også, men mye var annerledes. Idag ville i hvert fall minst en stortingsrepresentant protestert mot en lov som hadde som formål å utrydde alle rovdyr i Norge. De færreste vil også hevde at jakt på rovdyr er den beste krigerutdannelsen!
dhe002_24.01.2019_16_01_04.jpg
- Kampen står om enda mindre kontor
Medvirkning og tilpasning er viktigst når man bygger fremtidens kontor. Men noen krefter vil krympe plassen enda mer enn dagens norm, advarer Oddvar Skjæveland.
ibe031_24.11.2016_11_18_24.jpg
Krenkekrøll får universitet til å endre retningslinjene
En rekke kontroversielle hendelser har fått ledelsen ved Universitetet i København til å gå inn for endring av reglementet for håndtering av krenkelser.
eu.jpg
Anbefaler å tenke seg om før man inngår samarbeid med britiske forskere
At det britiske parlamentet sa nei til Brexit-avtalen, kan få konsekvenser for norske forskere. Nå advarer Forskningsrådet mot å delta i søknader som koordineres fra Storbritannia.
dhe002_08.09.2017_14_59_28.jpg
Kontor: Departementet: Nok med 23 m2 Arbeidstilsynet: Må ha 32 m2
Konflikten om den omstridte arealnormen for statlige kontorarbeidsplasser går videre. Arbeidstilsynet går imot regjeringens vurderinger når de planlegger sine kontorer.
pel_783.jpg
Forskingsfusk: 4 av 10 seier dei har gjort noko diskutabelt
40 prosent av forskarane som deltok i ei stor undersøking om forskingsetikk, seier at dei har gjort noko som kan definerast i kategorien diskutabel praksis. Men kor går grensene?
kobenhavns_byret_08.jpg
Penkowa tapte i retten
Først ble hun tatt for forskningsfusk, så ble hun fratatt doktorgraden. Den får Milena Penkowa ikke tilbake, har byretten i København bestemt.
kontor1colourbox8034514.jpg
Overlegen leste all forskning om åpne landskap. Han fant bare helseskader og produktivitetstap
- Kostnader ved dårligere arbeidsmiljø, nedsatt produktivitet, økt sykefravær og tap av høyt kvalifisert og motivert arbeidskraft kan langt overstige innsparte arealkostnader, konkluderer overlege Jan Vilhelm Bakke i Arbeidstilsynet.
dahle.jpg
– Åpne kontorløsninger er en risikosport
Nesten ingen i kunnskapssektoren ønsker åpne landskap - bortsett fra lederne. Forskningen støtter dem som mener  felleskontoret gjør dem syke, slitne og mindre produktive. Arbeidsplassrådgiver Marlene Dahle mener vi må bort fra diskusjonen om cellekontorene, og heller starte med å finne ut hva som gir gode kontorløsninger.
eik1.jpg
– Målet mitt er å destruere kjønnsforskinga
Eks-student Kristian Eik er i tvil om han skal saksøke Universitetet i Bergen. Men målet er klart – å få det «postmoderne propagandafaget» til å legge ned.
dhe002_02.03.2016_10_35_24.jpg
UiB får senter for autoimmune sykdommer
Har fått 18 millioner kroner fra stiftelsen K.G. Jebsen til å opprette senteret.
img_1222_copy_copy.jpg
Fuskedømt student ble frikjent
Etter å ha ventet langt over lovens tidsfrister, fikk Martin Bardshaug en gave ved inngangen til juleferien, fra Gulating lagmannsrett: Fullt medhold og tilkjenning av saksomkostninger.
snopfisk.jpg
De søte fiskenes undergang
Dersom hver person hadde spist kun én jordbærfisk eller lakrisfisk per dag, ville godteriskåla aldri blitt tom. Det var det få som forsto.
dhe002_11.01.2018_14_14_38.jpg
Langeland: - Eg sit på akademisk death row
Nils Rune Langeland har fått avskjed frå Universitetet i Stavanger. Likevel går han på jobb kvar dag.
dhe002_08.09.2017_14_59_28.jpg
– Lite gjennomtenkt med opne landskap
Opne landskap er lite gjennomtenkt, og kan i verste fall avskaffe universitetet som ide, meiner tillitsvalde.
Meld deg på vårt nyhetsbrev og få oppdateringer rett til din e-post!
E-post *
Leave this field blank
På Høyden
På Høyden er Universitetet i Bergen si uavhengige avis, som sidan januar 2001 blir publisert på Internett. På Høyden blir redigert etter Redaktørplakaten, Tekstreklameplakaten og Ver varsamplakaten.
Design: Tank | Nettløsning: Ramsalt
Om På Høyden
Send debattinnlegg
Tips oss
RSS
Kontoradresse
Christiesgate 13
5007 Bergen
Postadresse
På Høyden
Pb 7800
5020 Bergen